Diari Oficial de la Generalitat Valenciana


Sumari del DOGV 423, del 03-09-1986 (1986/807065)

CONVOCATÒRIA de 19 d'agost de 1986, de la Presidència de la Generalitat Valenciana, sobre la concessió de beques per a la realització de pràctiques en l'Agència EFE.
---------------------------------------------------------------------------------------------------------------------------------------------------------------------

### Dades del document

Número de DOGV
:   423

Data del DOGV
:   03-09-1986

Secció del DOGV
:   ALTRES DISPOSICIONS

Número del document
:   1986/807065


Data del document
:   19-08-1986

Organisme emissor
:   Presidència de la Generalitat

Tipus de document
:   Convocatòria

Convocatòria de 19 d'agost de 1986, de la Presidència de la Generalitat Valenciana, sobre la concessió de beques per a la realització de pràctiques en l'Agència EFE.  
La Presidència de la Generalitat Valenciana, en compliment de l'Acord de Cooperació subscrit amb l'Agència EFE, el proppassat dia 2 de juliol de 1985, en els termes de l'Acord del Consell de sessió del dia 27 de maig de 1985, ha disposat convocar la concessió de tres beques per a la realització de pràctiques professionals d'informació en l'Agència EFE.   
Per tot això, fem. pública aquesta convocatòria d'acord amb les bases següents:   
Primer. Objecte.   
Les beques tenen per objecte promocionar la formació professional dels periodistes incorporats més recentment a la professió o en procés d?incorporació, mitjançant la realització de pràctiques de tasques informatives en la prestació del Servei Regional de Noticies en la delegació de l'Agència EFE a la Comunitat Valenciana.   
Segon. Requisits dels sol·licitants.   
Podran optar a les beques els periodistes interessats en promocionar-se en la pràctica de la formació professional, objecte d'aquesta convocatòria.   
Tercer. Mèrits professionals.   
Es consideren mèrits preferents:   
- Estar en possessió de llicenciatura en Ciències de la Informació.   
- El coneixement idoni de les dues llengües oficials de la Comunitat Valenciana.   
Quart. Número i dotació de les beques.   
Les beques es convoquen en número de tres i estan dotades amb 74.000 pessetes brutes mensuals, incloent-hi una assegurança d'assistència mèdica als becaris.   
Cinquè. Duració i destinació.   
El període de gaudiment de les beques començarà dins del termini de 10 dies naturals a comptar des de l'endemà al de la notificació de l'acord d'adjudicació i acabarà el 31 de desembre de 1986, podent ser prorrogat fins al dia 31 de desembre de 1987, per Resolució del Subsecretari de Govern a proposta del Director General de Relacions Informatives i Ciutadanes i amb l'informe previ de consignació pressupostària.   
Dels becaries seleccionats, un assistirà a l'Oficina de Premsa de la Generalitat i els altres dos a la Delegació d'Agència EFE en València, en ambdós casos, a la realització dels treballs relacionats amb la prestació del Servei Regional de Notícies EFE, sent-ne els responsables màxims respectius els que dirigiran la realització de pràctiques dels becaris.   
El Subsecretari de Govern podrà deixar sense efecte alguna de les beques a proposta de la Direcció General de Relacions Informatives i Ciutadanes amb la sol·licitud prèvia justificada del Delegat de l'Agència EFE a la Comunitat Valenciana.   
Els candidats hauran de manifestar la disponibilitat de gaudir la beca en qualsevol instal·lació de Radio Nacional de España a la Comunitat Valenciana.   
Les vacants que es produesquen seran automàticament cobertes segons l'ordre establert en la borsa de reserva que resulte de la selecció.   
Així mateix, qualsevol abandó que es produís durant el període de gaudiment de la beca, serà automàticament cobert segons l'ordre establert en la borsa de reserva.   
Sisé. Formalització de les sol·licituds.   
Els impresos de sol·licituds estaran a disposició dels interessats en el Registre General de la Presidència de la Generalitat Valenciana.   
Els candidats han de presentar en el Registre esmentat, o trametre per qualsevol de les formes que preveu l'article 66 de la Llei de Procediment Administratiu aquest ingrés de sol·licitud formalitzat, junt amb la següent documentació:   
a) Currículum vitae, en què han de constar les dades personals, data de naixement, domicili, telèfon i una fotografia tamany carnet del sol·licitant.   
b) Expedient acadèmic.   
c) Qualssevol altres documents que acrediten la possessió d'altres títols que es vulguen al·legar.   
Seté. Termini de sol·licitud.   
El termini de sol·licitud serà de 10 dies naturals a partir de l'endemà de la publicació d'aquesta Convocatòria en el Diari Oficial de la Generalitat Valenciana.   
Vuité. Selecció i adjudicació.   
Les beques s'adjudicaran per Resolució de l'Il·lm. Sr. Subsecretari de Govern a proposta del Jurat format per les persones següents:   
- El Director General de Relacions Informatives i Ciutadanes que actuarà com a president del Jurat.   
- El Delegat de l'Agència EFE a la Comunitat Valenciana que actuarà com a vocal.   
- El Secretari General Administratiu de la Presidència de la Generalitat Valenciana o persona en qui delegue, que actuarà com a vocal i secretari del Jurat.   
El Jurat es reunirà dins dels 10 dies següents a l'acabament del termini de presentació d'instàncies i podrà convocar a tots aquells candidats que considere convenients per comprovar, mitjançant entrevista, els punts dels mèrits adduïts que considere d'interés.   
El Jurat podrà declarar deserta, total o parcialment, l'adjudicació de les beques convocades reservant-se la facultat d'interpretar el contingut d'aquestes bases als efectes d'adjudicació de les beques.   
L'acord d'adjudicació serà notificat individualment als candidats admesos que resulten adjudicataris i suplents, sense perjudici, si pertoca, de la publicació en el Diari Oficial de la Generalitat Valenciana.   
Nové. Obligacions dels becaris.   
Aquestes beques són incompatibles amb qualsevol altra beca o ajuda, així com qualsevol altra activitat laboral regular de caràcter informatiu. La infracció d'aquesta regla autoritzarà la Presidència de la Generalitat Valenciana a cancel·lar el gaudiment de la beca.   
La condició de becari no genera relació laboral alguna ni amb la Generalitat ni amb l'Agència EFE.   
La Presidència de la Generalitat Valenciana i la Delegació de l'Agència EFE establiran, d'acord comú, les condicions de gaudiment de la beca que imposaran en qualsevol cas una dedicació de 36 hores setmanals, en funció de les necessitats del Servei Regional de Noticies.   
La Presidència de la Generalitat Valenciana resoldrà les incidències que es produesquen durant el període de vigència de les beques i podrà deixar-les sense efecte en el caso que es produís incompliment de les obligacions per part dels becaris.   
València, 19 d'agost 1986.- El Subsecretari de Govern: Fernando J. Puente Roig.